# Úradný vestník C 124A/17.

| | ISSN 1977-1037 |
| --- | --- |
| Úradný vestník
  Európskej únie | C 124A |
| | |
| Slovenské vydanie | Informácie a oznámenia | Ročník 6317. apríla 2020 |

ISSN 1977-1037

Úradný vestník

Európskej únie

C 124A

Slovenské vydanie

Informácie a oznámenia

Ročník 6317. apríla 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Dvor audítorov |
| 2020/C 124 A/01 | Oznámenie o voľnom pracovnom mieste ECA/2020/6 — Úradník pre ochranu údajov (jedno pracovné miesto — funkčná skupina AD, platová trieda AD 9 — AD 12) | 1 |

Obsah

Strana

V   Oznamy

ADMINISTRATÍVNE POSTUPY

Dvor audítorov

2020/C 124 A/01

Oznámenie o voľnom pracovnom mieste ECA/2020/6 — Úradník pre ochranu údajov (jedno pracovné miesto — funkčná skupina AD, platová trieda AD 9 — AD 12)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Dvor audítorov

| 17.4.2020 | SK | Úradný vestník Európskej únie | CA 124/1 |
| --- | --- | --- | --- |

17.4.2020

SK

Úradný vestník Európskej únie

CA 124/1

---

OZNÁMENIE O VOĽNOM PRACOVNOM MIESTE ECA/2020/6 — Úradník pre ochranu údajov

(jedno pracovné miesto — funkčná skupina AD, platová trieda AD 9 — AD 12)

(2020/C 124 A/01)

KTO SME

Európsky dvor audítorov (EDA) je externý audítor Európskej únie. Bol zriadený v roku 1975 a je jednou zo siedmich inštitúcií EÚ. Sídlime v Luxemburgu a zamestnávame približne 900 audítorských, podporných a administratívnych zamestnancov zo všetkých členských štátov EÚ.

EDA pracuje ako orgán s kolégiom 27 členov, jedným z každého členského štátu EÚ. Naši audítori kontrolujú, či EÚ vedie dobré účtovníctvo a správne uplatňuje finančné pravidlá a či jej politiky a programy dosahujú plánované ciele a zabezpečujú optimálnu hodnotu za vynaložené peniaze.

Svojou prácou prispievame k zlepšovaniu finančného riadenia EÚ a presadzovaniu zodpovednosti a transparentnosti. Varujeme pred rizikami, poskytujeme uistenie, poukazujeme na nedostatky a úspechy a ponúkame usmernenia pre tvorcov politík a zákonodarcov EÚ. Svoje zistenia a odporúčania predkladáme Európskemu parlamentu, Rade EÚ, národným vládam a parlamentom a širokej verejnosti.

V súlade s nariadením Európskeho parlamentu a Rady (EÚ) 2018/1725 (1) o ochrane údajov je zodpovedná osoba funkčne nezávislá a menuje ju priamo Dvor audítorov.

ČO PONÚKAME

Dvor audítorov sa rozhodol začať výberové konanie na vymenovanie zodpovednej osoby (úradníka pre ochranu údajov) (platová trieda AD9 – AD12) a zostaviť rezervný zoznam vhodných uchádzačov podľa článku 29 ods. 2 Služobného poriadku úradníkov Európskej únie (ďalej len „služobný poriadok“). Toto výnimočné výberové konanie, ktoré sa týka pracovného miesta, ktoré si vyžaduje osobitné kvalifikácie, bude prebiehať súbežne s interným a medziinštitucionálnym výberovým konaním v súlade s článkom 29 ods. 1 písm. a) až c) služobného poriadku s cieľom rozšíriť možnosť výberu uchádzačov zo strany menovacieho orgánu.

Úloha, mandát a zodpovednosti zodpovednej osoby sú stanovené v nariadení (EÚ) 2018/1725 a vo vykonávacích pravidlách EDA pre zodpovednú osobu. Zodpovedná osoba má nezávislým spôsobom zabezpečovať, aby inštitúcia správne uplatňovala zákon o ochrane fyzických osôb pri spracúvaní osobných údajov Dvorom audítorov.

Pod dohľadom predsedu Dvora audítorov bude zodpovedná osoba okrem iného:

| — | nezávislým spôsobom zabezpečovať, že EDA dodržiava svoje príslušné zodpovednosti za plnenie povinností v oblasti ochrany údajov v súlade s nariadením (EÚ) 2018/1725, |
| --- | --- |

—

nezávislým spôsobom zabezpečovať, že EDA dodržiava svoje príslušné zodpovednosti za plnenie povinností v oblasti ochrany údajov v súlade s nariadením (EÚ) 2018/1725,

| — | informovať, radiť a zvyšovať povedomie Dvora audítorov a jeho zamestnancov o záležitostiach ochrany osobných údajov, |
| --- | --- |

—

informovať, radiť a zvyšovať povedomie Dvora audítorov a jeho zamestnancov o záležitostiach ochrany osobných údajov,

| — | poskytovať poradenstvo o všeobecných administratívnych opatreniach, ktoré môžu mať vplyv na ochranu osobných údajov, a to najmä v oblasti nových technológií, |
| --- | --- |

—

poskytovať poradenstvo o všeobecných administratívnych opatreniach, ktoré môžu mať vplyv na ochranu osobných údajov, a to najmä v oblasti nových technológií,

| — | zabezpečovať, aby prevádzkovatelia a dotknuté osoby boli informované o svojich právach a povinnostiach podľa nariadenia (EÚ) 2018/1725, |
| --- | --- |

—

zabezpečovať, aby prevádzkovatelia a dotknuté osoby boli informované o svojich právach a povinnostiach podľa nariadenia (EÚ) 2018/1725,

| — | poskytovať stanoviská a poradenstvo útvarom EDA k spracovaniu osobných údajov na Dvore audítorov a tiež v rámci procesu schvaľovania riadenia zmien, |
| --- | --- |

—

poskytovať stanoviská a poradenstvo útvarom EDA k spracovaniu osobných údajov na Dvore audítorov a tiež v rámci procesu schvaľovania riadenia zmien,

| — | viesť zoznam a súpis operácií spracovania osobných údajov vykonávaných EDA, |
| --- | --- |

—

viesť zoznam a súpis operácií spracovania osobných údajov vykonávaných EDA,

| — | viesť zoznam porušení osobných údajov, |
| --- | --- |

—

viesť zoznam porušení osobných údajov,

| — | viesť anonymný zoznam na účely vykonávania práv dotknutých osôb, |
| --- | --- |

—

viesť anonymný zoznam na účely vykonávania práv dotknutých osôb,

| — | vypočúvať a skúmať sťažnosti a ďalšie požiadavky dotknutých osôb a viesť vyšetrovania v súvislosti so sťažnosťami alebo z vlastného podnetu v rámci svoje pôsobnosti, |
| --- | --- |

—

vypočúvať a skúmať sťažnosti a ďalšie požiadavky dotknutých osôb a viesť vyšetrovania v súvislosti so sťažnosťami alebo z vlastného podnetu v rámci svoje pôsobnosti,

| — | vyšetrovať záležitosti a skutočnosti na požiadanie alebo z vlastného podnetu v súvislosti s možným porušením ustanovení stanovených v nariadení a náležite o nich informovať, |
| --- | --- |

—

vyšetrovať záležitosti a skutočnosti na požiadanie alebo z vlastného podnetu v súvislosti s možným porušením ustanovení stanovených v nariadení a náležite o nich informovať,

| — | vypracúvať návrhy usmernení a postupov týkajúcich sa osvedčených postupov v oblasti spracovania údajov presadzujúc uplatňovanie zásad špecificky navrhnutej ochrany údajov a štandardnej ochrany údajov, |
| --- | --- |

—

vypracúvať návrhy usmernení a postupov týkajúcich sa osvedčených postupov v oblasti spracovania údajov presadzujúc uplatňovanie zásad špecificky navrhnutej ochrany údajov a štandardnej ochrany údajov,

| — | spolupracovať s prevádzkovateľom pri vykonávaní posúdení vplyvu na súkromie, pokiaľ ide o operácie spracovania osobných údajov, |
| --- | --- |

—

spolupracovať s prevádzkovateľom pri vykonávaní posúdení vplyvu na súkromie, pokiaľ ide o operácie spracovania osobných údajov,

| — | odpovedať na žiadosti Európskeho dozorného úradníka pre ochranu údajov a v rámci oblasti svojej právomoci spolupracovať s Európskym dozorným úradníkom pre ochranu údajov na jeho žiadosť alebo z vlastného podnetu, |
| --- | --- |

—

odpovedať na žiadosti Európskeho dozorného úradníka pre ochranu údajov a v rámci oblasti svojej právomoci spolupracovať s Európskym dozorným úradníkom pre ochranu údajov na jeho žiadosť alebo z vlastného podnetu,

| — | oznamovať Európskemu dozornému úradníkovi pre ochranu údajov spracovateľské operácie, ktoré pravdepodobne predstavujú konkrétne riziká, |
| --- | --- |

—

oznamovať Európskemu dozornému úradníkovi pre ochranu údajov spracovateľské operácie, ktoré pravdepodobne predstavujú konkrétne riziká,

| — | pravidelne sa zúčastňovať zasadnutí v oblasti ochrany údajov, zapájať sa do medziinštitucionálnej spolupráce a vzájomne si vymieňať informácie s ostatnými inštitúciami a orgánmi EÚ. |
| --- | --- |

—

pravidelne sa zúčastňovať zasadnutí v oblasti ochrany údajov, zapájať sa do medziinštitucionálnej spolupráce a vzájomne si vymieňať informácie s ostatnými inštitúciami a orgánmi EÚ.

Úspešní uchádzači budú zaradení do platových tried na základe ich príslušnej odbornej praxe: aspoň 9 rokov v prípade platovej triedy AD 9, 12 rokov v prípade platovej triedy AD 10, 15 rokov v prípade platovej triedy AD 11 a 18 rokov v prípade platovej triedy AD 12.

Základný mesačný plat v platovej triede AD 9 (stupeň 1) je 8 002,30 EUR a v platovej triede AD 12 (stupeň 1) 11 590,57 EUR.

Základná mzda, ktorá podlieha dani EÚ a je oslobodená od dane členského štátu, môže byť v súlade s podmienkami stanovenými v služobnom poriadku a v závislosti od osobnej situácie a zloženia domácnosti zvýšená o určité príspevky.

Inštitúcie EÚ majú svoj vlastný dôchodkový systém a systém sociálneho zabezpečenia, ktorý je založený na príspevkoch odpočítavaných pri zdroji z platov.

Deti zamestnancov môžu byť zdarma zapísané do európskej školy.

KOHO HĽADÁME

I.   KRITÉRIÁ OPRÁVNENOSTI

Tohto výberového konania sa môžu zúčastniť uchádzači, ktorí ku dňu predloženia svojej prihlášky spĺňajú nasledujúce kritériá oprávnenosti:

1.   Právne požiadavky

V súlade s článkom 28 služobného poriadku:

| — | byť štátnymi príslušníkmi jedného z členských štátov Európskej únie, |
| --- | --- |

—

byť štátnymi príslušníkmi jedného z členských štátov Európskej únie,

| — | požívať svoje občianske práva, |
| --- | --- |

—

požívať svoje občianske práva,

| — | mať splnené všetky povinnosti stanovené v zákonoch o vojenskej službe, |
| --- | --- |

—

mať splnené všetky povinnosti stanovené v zákonoch o vojenskej službe,

| — | spĺňať charakterové požiadavky pre výkon príslušných povinností. |
| --- | --- |

—

spĺňať charakterové požiadavky pre výkon príslušných povinností.

2.   Kvalifikácia

V súlade s článkom 5 služobného poriadku:

| — | úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak normálna dĺžka vysokoškolského štúdia je štyri roky alebo viac, |
| --- | --- |

—

úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak normálna dĺžka vysokoškolského štúdia je štyri roky alebo viac,

| — | alebo úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak normálna dĺžka vysokoškolského štúdia je aspoň tri roky. |
| --- | --- |

—

alebo úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak normálna dĺžka vysokoškolského štúdia je aspoň tri roky.

Do úvahy sa vezmú len kvalifikácie, ktoré boli udelené v členských štátoch EÚ alebo ktoré boli uznané formou osvedčenia o rovnocennosti vydaného orgánmi v členských štátoch EÚ.

3.   Odborná prax

Najmenej deväť (9) rokov preukázanej odbornej praxe na plný úväzok, z toho päť (5) rokov v oblasti týkajúcej sa uvedenej náplne práce po udelení kvalifikácie potvrdzujúcej splnenie požadovaných úrovní štúdia ako uvedenej podmienky oprávnenosti.

4.   Znalosť jazykov

Keďže angličtina a francúzština sú oficiálnymi pracovnými jazykmi Dvora audítorov, požaduje sa výborná znalosť jedného z týchto jazykov (porozumenie, hovorenie a písane aspoň na úrovni C1) a dobrá znalosť ďalšieho jazyka (aspoň úroveň B1 v rovnakých kategóriách).

Svoju úroveň znalosti cudzích jazykov si môžete overiť tu:

http://europass.cedefop.europa.eu/sk/resources/european-language-levels-cefr

II.   OSOBITNÉ POŽIADAVKY

1.   Znalosti v danej oblasti

| — | Preukázaná odborná prax v oblasti uplatňovania právnych predpisov o ochrane osobných údajov, najlepšie spolupracujúc s/v rámci európskych inštitúcií, agentúr alebo orgánov prípadne príslušných útvarov štátnej správy členského štátu EÚ, |
| --- | --- |

—

Preukázaná odborná prax v oblasti uplatňovania právnych predpisov o ochrane osobných údajov, najlepšie spolupracujúc s/v rámci európskych inštitúcií, agentúr alebo orgánov prípadne príslušných útvarov štátnej správy členského štátu EÚ,

| — | znalosti informačných technológií vrátane technických aspektov bezpečnosti. |
| --- | --- |

—

znalosti informačných technológií vrátane technických aspektov bezpečnosti.

2.   Výhody

| — | Univerzitné vzdelanie v oblasti práva, informačných technológií alebo inej oblasti súvisiacej s vyššie opísanými úlohami, |
| --- | --- |

—

Univerzitné vzdelanie v oblasti práva, informačných technológií alebo inej oblasti súvisiacej s vyššie opísanými úlohami,

| — | osvedčenie zodpovednej osoby vydané certifikačným subjektom uvedeným v článkoch 42 – 43 nariadenia Európskeho parlamentu a Rady (EÚ) 2016/679 (2) o všeobecnej ochrane údajov alebo medzinárodným združením ochrany údajov. |
| --- | --- |

—

osvedčenie zodpovednej osoby vydané certifikačným subjektom uvedeným v článkoch 42 – 43 nariadenia Európskeho parlamentu a Rady (EÚ) 2016/679 (2) o všeobecnej ochrane údajov alebo medzinárodným združením ochrany údajov.

3.   Sociálne zručnosti

| — | Schopnosť pracovať kvalitne a čo najúčinnejšie využívať dostupné zdroje, ako aj preukázať otvorený a dostupný prístup, zdvorilosť a nestrannosť, |
| --- | --- |

—

Schopnosť pracovať kvalitne a čo najúčinnejšie využívať dostupné zdroje, ako aj preukázať otvorený a dostupný prístup, zdvorilosť a nestrannosť,

| — | preukazná schopnosť analyzovať zložité informácie, zvažovať možnosti jasným a štruktúrovaným spôsobom, navrhovať a vykonávať odporúčania a prijímať dobré rozhodnutia, |
| --- | --- |

—

preukazná schopnosť analyzovať zložité informácie, zvažovať možnosti jasným a štruktúrovaným spôsobom, navrhovať a vykonávať odporúčania a prijímať dobré rozhodnutia,

| — | preukazná schopnosť pracovať pod tlakom a v rámci krátkych termínov, prijímať včasné rozhodnutia, meniť priority úloh v reakcii na rýchlo sa meniace okolnosti, |
| --- | --- |

—

preukazná schopnosť pracovať pod tlakom a v rámci krátkych termínov, prijímať včasné rozhodnutia, meniť priority úloh v reakcii na rýchlo sa meniace okolnosti,

| — | výborné analytické spôsobilosti, schopnosti riešiť problémy a konflikty, |
| --- | --- |

—

výborné analytické spôsobilosti, schopnosti riešiť problémy a konflikty,

| — | výrazné schopnosti vyjednávať a schopnosť obhajovať zásady a práva na ochranu údajov pred vyšším manažmentom EDA, kontrolovanými subjektmi a poskytovateľmi služieb, |
| --- | --- |

—

výrazné schopnosti vyjednávať a schopnosť obhajovať zásady a práva na ochranu údajov pred vyšším manažmentom EDA, kontrolovanými subjektmi a poskytovateľmi služieb,

| — | výborné medziľudské a komunikačné schopnosti. |
| --- | --- |

—

výborné medziľudské a komunikačné schopnosti.

POSTUP

Výberová komisia predbežne vyberie oprávnených uchádzačov na základe ich znalostí a/alebo skúseností v danej oblasti a výhod, ktoré sú uvedené v časti II o osobitných požiadavkách. Týmto spôsobom bude vybraných najviac desať uchádzačov (3), ktorí budú pozvaní na pohovor, ktorý bude doplnený o písomný test schopností.

V rámci pohovoru a testu schopností sa posúdia sociálne zručnosti uchádzačov uvedené v časti II o osobitných požiadavkách, ako aj ich technické zručnosti.

Na konci tohto postupu výberová komisia zostaví rezervný zoznam maximálne piatich uchádzačov, ktorí najlepšie spĺňajú podmienky tohto oznámenia o voľnom pracovnom mieste. Úspešní uchádzači budú zoradení v abecednom poradí.

Zaradenie na rezervný zoznam v žiadnom prípade neznamená nárok na prijatie. Menovací orgán EDA je zodpovedný za všetky pracovné ponuky. Zoznam bude platný do 31. decembra 2021 a jeho platnosť môže byť obnovená.

PRIHLÁŠKY

Termín na podanie prihlášok je 22. máj 2020 na poludnie (SEČ).

Prihlášky musia byť napísané v angličtine alebo vo francúzštine a zaslané
  výhradne elektronicky prostredníctvom online formulára
  , ktorý je uverejnený k inzerovanému voľnému pracovnému miestu na adrese:

https://www.eca.europa.eu/en/Pages/JobOpportunities.aspx#page-search---index---lang---en_US

K prihláške musia byť priložené tieto dokumenty:

| — | motivačný list (maximálne 3 strany), |
| --- | --- |

—

motivačný list (maximálne 3 strany),

| — | aktuálny životopis (maximálne 3 strany) vo formáte „Europass“ s uvedením presných dátumov (pozri http://europass.cedefop.europa.eu/), |
| --- | --- |

—

aktuálny životopis (maximálne 3 strany) vo formáte „Europass“ s uvedením presných dátumov (pozri http://europass.cedefop.europa.eu/),

| — | úradníci pracujúci mimo Dvora audítorov musia okrem dvoch vyššie uvedených dokumentov predložiť aj dokument potvrdzujúci funkčnú skupinu, platovú triedu a postavenie úradníka, |
| --- | --- |

—

úradníci pracujúci mimo Dvora audítorov musia okrem dvoch vyššie uvedených dokumentov predložiť aj dokument potvrdzujúci funkčnú skupinu, platovú triedu a postavenie úradníka,

| — | úspešní uchádzači verejných výberových konaní alebo uchádzači zaradení na rezervný zoznam musia vo svojej prihláške (životopise/motivačnom liste/formulári žiadosti) uviesť referenčné číslo súťaže alebo rezervného zoznamu. |
| --- | --- |

—

úspešní uchádzači verejných výberových konaní alebo uchádzači zaradení na rezervný zoznam musia vo svojej prihláške (životopise/motivačnom liste/formulári žiadosti) uviesť referenčné číslo súťaže alebo rezervného zoznamu.

Upozorňujeme, že pri vyhodnocovaní prihlášok sa budú zohľadňovať len informácie uvedené v životopise a motivačnom liste.

Tieto informácie sa budú považovať za pravdivé a presné a uchádzači budú preto za ne zodpovední.

Uchádzači musia na požiadanie predložiť písomný doklad o svojej kvalifikácii, odbornej praxi a súčasných úlohách, ak sa to požaduje za nevyhnutné.

Uchádzači, ktorí prejavia záujem, musia vyplniť svoju online prihlášku včas. Uchádzačom dôrazne odporúčame, aby prihlášku neodkladali na posledné hodiny. Skúsenosti ukázali, že sa systém môže s blížiacim termínom na podanie prihlášok preťažiť a môže byť ťažké podať prihlášku včas.

Žiadosti, ktoré nebudú striktne spĺňať tieto pokyny, budú zamietnuté.

POLITIKA PRIJÍMANIA ZAMESTNANCOV

Dvor audítorov v súlade s politikou rovnosti príležitostí a článkom 1 písm. d) služobného poriadku víta rozmanitosť a presadzuje rovnaké príležitosti. Dvor audítorov akceptuje prihlášky bez diskriminácie na akomkoľvek základe a prijíma opatrenia na zabezpečenie vyrovnaného zastúpenia mužov a žien, ako sa požaduje v článku 23 Charty základných práv Európskej únie. Dvor audítorov prijíma taktiež opatrenia na zosúladenie pracovného a rodinného života.

Ak vyžadujete osobitné opatrenia (v prípade konkrétneho zdravotného postihnutia alebo znevýhodnenia) na účasť v tomto výberovom konaní, zašlite nám, prosím, včas e-mail: na adresu ECA-Recrutement@eca.europa.eu.

OCHRANA ÚDAJOV

Dvor audítorov sa zaväzuje zabezpečiť, aby osobné údaje uchádzačov a uchádzačiek boli spracované v súlade s nariadením Európskeho parlamentu a Rady (EÚ) 2018/1725 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov.

Viac informácií sa nachádza v osobitnom vyhlásení o ochrane osobných údajov týkajúcom sa voľných pracovných miest, ktoré je dostupné na tejto adrese:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EN.PDF

ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI

Ak sa v ktoromkoľvek štádiu výberového konania domnievate, že rozhodnutie v súvislosti s Vami je nesprávne, môžete použiť tieto prostriedky:

I.   Požiadať výberovú komisiu o prehodnotenie jej rozhodnutia

Môžete predložiť písomnú odôvodnenú žiadosť o prehodnotenie rozhodnutia výberovej komisie. Túto žiadosť je potrebné zaslať do desiatich dní od dátumu oznámenia o prijatí rozhodnutia na adresu ECA-Recours@eca.europa.eu.

II.   Sťažnosti

Podľa článku 90 ods. 2 služobného poriadku môžete do troch mesiacov od prijatia oznámenia podať sťažnosť voči rozhodnutiu Dvora audítorov o zamietnutí Vašej žiadosti. Sťažnosť je potrebné zaslať na nasledujúcu adresu:

| Generálny tajomník |
| --- |
| Európsky dvor audítorov |
| 12, rue Alcide De Gasperi |
| L-1615 Luxembourg |
| LUXEMBURSKO |

Generálny tajomník

Európsky dvor audítorov

12, rue Alcide De Gasperi

L-1615 Luxembourg

LUXEMBURSKO

III.   Súdne odvolania

Podľa článku 91 služobného poriadku sa môžete odvolať voči rozhodnutiu o zamietnutí Vašej sťažnosti, ak sa domnievate, že má na Vás negatívny účinok, na Súdnom dvore Európskej únie. Odvolanie je potrebné podať prostredníctvom právnika do troch mesiacov odo dňa oznámenia rozhodnutia o zamietnutí sťažnosti.

IV.   Sťažnosti Európskemu ombudsmanovi

Ak sa domnievate, že Vaša žiadosť bola predmetom nesprávnych úradných postupov zo strany Európskeho dvora audítorov, môžete po tom, ako sa najskôr obrátite na Dvor audítorov s cieľom urovnať spor, predložiť žiadosť Európskemu ombudsmanovi. Túto žiadosť musíte predložiť písomne do dvoch rokov od zistenia príslušných skutočností. Formulár elektronickej sťažnosti je prístupný na webovom sídle Európskeho ombudsmana. Sťažnosti európskemu ombudsmanovi nemajú za následok pozastavenie uvedených lehôt na podanie odvolania.

---

(1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(2)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

(3)  Pod podmienkou, že sa prihlási dostatočný počet uchádzačov.

---